শচীন তেন্ডুলকর
তিনি ১৯৯৭ - ১৯৯৮ সালের জন্য ভারতের খেলাধুলার সর্বোচ্চ পুরস্কার রাজীব গান্ধী খেলরত্ন পুরস্কার এবং ১৯৯৯ সালে পদ্মশ্রী পুরস্কার অর্জন করেন। ২০০৮ খ্রিষ্টাব্দে তাঁকে ভারতের দ্বিতীয় সর্বোচ্চ পুরস্কার পদ্মভূষণ প্রদান করা হয়। ২০১০ খ্রিষ্টাব্দে আইসিসির পক্ষ থেকে শচীনকে বর্ষসেরা ক্রিকেটার হিসেবে স্যার গারফিল্ড সোবার্স ট্রফি প্রদান করে। ২০১২ খ্রিষ্টাব্দে তিনি রাজ্যসভার সদস্য মনোনীত হন। শচীন প্রথম ভারতীয় খেলোয়াড়, যাকে ভারতীয় বিমানবাহিনী মর্যাদাসূচক ক্যাপ্টেন পদ প্রদান করে।
খন্দকার আব্দুল মুত্তালিব
মুত্তালিব ১৯৫২ সালের ১ ডিসেম্বর জন্মগ্রহণ করেন। তিনি ঢাকা বিশ্ববিদ্যালয় থেকে পদার্থবিজ্ঞানে ১৯৭৫ সালে বিএসসি এবং ১৯৭৬ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৮২ সালে পিএইচডি ডিগ্রি অর্জন করেন। তার পিএইচডি উপদেষ্টা ছিলেন পদার্থবিজ্ঞানে নোবেল বিজয়ী ফিলিপ ওয়ারেন অ্যান্ডারসন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয়ের জেমস ফ্রাঙ্ক ইন্সটিটিউটে, ১৯৮৪ থেকে ১৯৮৬ সাল পর্যন্ত ব্রুকহ্যাভেন ন্যাশনাল ল্যাবরেটরীতে এবং ১৯৮৬ থেকে ১৯৮৭ সাল পর্যন্ত ইয়েল বিশ্ববিদ্যালয়ে ডক্টরেটোত্তর গবেষণা করেন। তিনি ১৯৮৭ সালে ফ্লোরিডা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯২ সালে সহযোগী অধ্যাপক এবং ২০০০ সালে অধ্যাপক পদে উন্নীত হন।